 Kulankankaasi haddaba lacagta lagula kala wareegay oo ka qabsoomay Qasriga Madaxtooyada Jamhuuriyada Somaliland kuna kulmeen xubno ka mid ah golaha wasiirada oo ay hoggaaminayeen Wasiir Maxamuud Xaashi Cabdi iyo Wasiir Samsam Cabdi Aadan, ayaa waxaa halkaasi ugu horraynba ka hadashay Wasiir Samsam Cabdi Aadan oo lacag dhan 4-Milyan oo doollarka Maraykanka ah ku wareejisay Guddoomiyaha Guddidda Doorashooyinka Qaranka waxaana ka mid ahaa hadalladii wasii Samsam sidan: Sidaad la wada socotaan doorashadii madaxweynaha oo dhacaysa 28March2017, ee uu madaxweynuhu amar ku bixiyey in aanay maalin dib uga dhicin, komishankii oo nala jooga oo walaac yar ka qabay inay lacagtaasi dhakhso ugu timaado ama ay hayadihii bixin lahaa ay runtii waxyaabo badan uu dib u dhac ku yimid ayey dawladdu goosatay inay afartii milyan ee ay ku ballanqadeen ay maanta ugu shubaan account-ka komishanka, haddii marka ay soo noqdaan ay yidhaahdaan hayadihii waxba way bixin waayeen inay dawladdu masuuliyaddaa qaado, waayo masuuliyadda in doorasho la qabtaa dawladda ayay saaran tahay, way yara kaalmaynayeen hayaduhu, haddii laakiinse ay dib u dhac ku ridayaan ma ogolaanayno, madaxweynuhuna wuu caddeeyey amarna wuxuu ku bixiyey in aanay maalina dib uga dhicin. 